Nagykanizsa Megyei Jogú Város Önkormányzata pályázatot hirdet az ellátási kötelezettségébe tartozó vegyes fogorvosi körzetek (2., 3., 4., 8 számú) vállalkozási rendszerben vagy egészségügyi szolgálati jogviszony keretében történő betöltésére

Ellátandó feladat: az Egészségügyi Alapellátásról szóló 2015. évi CXXIII. tv. valamint a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltak szerint vegyes fogorvosi körzet ellátása.
A feladatellátásban az iskolafogászati ellátás is beletartozik
Munkavégzés helye: 8800 Nagykanizsa, Szent Imre u. 1. szám alatti rendelők, a rendelőkhöz fogászati röntgen is tartozik. A telephelyen 9 vegyes fogorvosikörzet, fogászati röntgen, fogszabályozás és fogászati ügyelet működik. A körzetek egymást helyettesítik.
Ellátotti létszám: 
2 körzet: 4130 fő (0-18 év 585 fő, 19-62 év 2242 fő, 62 év fölötti lakos 1303 fő)
3 körzet: 4677 fő (0-18 év 700 fő, 19-62 év 2620 fő, 62 év fölötti lakos 1357 fő)
4. körzet: 5577 fő (0-18 év 915 fő, 19-62 év 3188 fő, 62 év fölötti lakos 1474 fő)
8. körzet 4654 fő (0-18 év 628 fő, 19-62 fő 2589 fő, 62 év fölötti lakos 1437 fő)
Ellátási idő: heti 30 óra
A körzetek ellátási területe az egészségügyi alapellátás körzeteinek megállapításáról szóló 16/2022. (VII.05.) számú önkormányzati rendeletben meghatározott településrészre terjed ki.
Valamennyi körzet tartósan betöltetlen, a praxisjog térítésmentesen megszerezhető, a 3-4-8 körzetekre a NEAK által biztosított letelepedési támogatás is igénybe vehető. (2026. december 1-től a 2-es körzetre is).
Pályázati feltételek:
· egyetemi végzettség, fogorvosi diploma
· büntetlen előélet
· cselekvőképesség
· orvosi munkakör betöltésére való egészségügyi szakmai alkalmasság
· érvényes működési nyilvántartás
A pályázat részeként benyújtandó iratok:
· végzettséget, szakirányú képzettséget igazoló okiratok másolatát
· részletes szakmai önéletrajzot
· 3 hónapnál nem régebbi hatósági erkölcsi bizonyítványt, amely igazolja a büntetlen előéletet és azt, hogy a pályázó nem áll foglalkozástól eltiltás hatálya alatt
· egészségügyi alkalmasság igazolását
· a fogorvosi körzet ellátásának módjáról (önállóan vállalkozóként, alkalmazottként) szóló nyilatkozatot
· érvényes működési nyilvántartás igazolása
· amennyiben a fogorvos a tevékenységet önállóan, vállalkozási formában kívánja ellátni, abban az esetben a vállalkozás meglétét igazoló dokumentum másolatát (társas vállalkozás esetén alapító okirat/alapszabály vagy a cégbírósági bejegyzést igazoló okirat másolatát, egyéni vállalkozás esetén a nyilvántartásba vételről szóló dokumentum másolatát
· Pályázó nyilatkozatát arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul
· Pályázó hozzájáruló nyilatkozatát arról, hogy az eljárásban részt vevők a pályázati anyagot megismerhetik
Benyújtás helye:
A pályázatot személyesen vagy postai úton Nagykanizsa Megyei Jogú Város Önkormányzata Egészségügyi Alapellátási Intézményéhez (8800 Nagykanizsa, Petőfi u. 5.) kell benyújtani, vagy elektronikus úton elküldeni az alapellatas@nagykanizsa.hu e-mail címre.
Benyújtási határidő:
Folyamatos
Pályázat elbírálása:
A pályázatról Nagykanizsa Megyei Jogú Város Önkormányzata Közgyűlése dönt a pályázat benyújtását követő első soros ülésén.
Egyéb információk
A nyertes pályázóval az Önkormányzat határozatlan idejű, de minimum 5 évre szóló feladat-ellátási szerződést köt.
A feladat az Egészségügyi Alapellátási Intézménnyel létesített egészségügyi szolgálati jogviszonyban is ellátható
A fogorvosi alapellátás körébe tartozó feladatok finanszírozása a Nemzeti Egészségbiztosítási Alapkezelővel kötött finanszírozási szerződés alapján történik
Nagykanizsa Megyei Jogú Város Önkormányzata az egészségügyi szolgáltató részére a feladat-ellátáshoz szükséges felújított és felszerelt fogorvosi rendelőt ingyenesen biztosítja.
Nagykanizsa Megyei Jogú Város Önkormányzata a rendelő működtetési költségeit -az anyagköltség kivételével – átvállalja.
Nagykanizsa Megyei Jogú Város Önkormányzata az ellátást biztosító fogorvos részére – igény esetén – szolgálati lakást biztosít.
A pályázattal kapcsolatban további információ kérhető
Stimeczné Dr. György Bernadette intézményvezető
Elérhetőségek: 30/268-3271, alapellatas@nagykanizsa.hu

